open-index/open-wikipedia-markdown huggingface dataset:
ניר מנוסי

**ניר מנוסי** (נולד בג' בתמוז ה'תשל"ד, 3 ביולי 1974) הוא רב ישראלי, עורך ומחבר ספרים.

## ביוגרפיה
ניר מנוסי (נולד בשם ניל) בתל אביב, בן לעיתונאי והסאטיריקן דידי מנוסי ולמאיירת והקריקטוריסטית צילה מנוסי. למד בתיכון תלמה ילין במגמת אמנות פלסטית. בעל תואר ראשון בהיסטוריה ופילוסופיה, ותואר שני בלימודי תרבות מהאוניברסיטה העברית בירושלים.

בצעירותו עבד כמאייר וקומיקסאי. במהלך לימודיו האקדמיים החל בתהליך של חזרה בתשובה, ושינה את שמו לניר. תהליך החזרה בתשובה קרה בהשפעת משה גנוט, חבר דתי לספסל הלימודים. מנוסי התרשם מהיותו של גנוט משכיל בתחומים כלליים לצד היותו אדם דתי וכן מהחיבור שעשה בין התכנים הכלליים לתכנים יהודיים. לדברי מנוסי, חלק משמעותי מתהליך החזרה בתשובה נבע מביקורת שלו על המתירנות שחווה בחברה החילונית. גורם נוסף שהשפיע על התהליך נבע מתהליך חיבור מחודש ללאום היהודי. לאחר שחזר בתשובה הפסיק לאייר מכיוון ש"חשתי שהאיור שלי נגוע, שהסתכלתי יותר מדי על החיצוניות של האנשים עם נטייה לגרוטסקה".

מנוסי כותב מאמרים באתרי אינטרנט שונים וכן בבלוג אישי. בכתיבתו הוא עוסק בקבלה ובחסידות, וכן ביחס בין היהדות לבין תרבות המערב. מלמד בבית הספר "תורת הנפש", בית הספר לפסיכולוגיה יהודית חסידית בנשיאות הרב יצחק גינזבורג, ומוסר שיעורים והרצאות במקומות שונים. ערך כמה מספרי הרב יצחק גינזבורג, וכן תרגם שני ספרים בנושא חסידות.

מנוסי נשוי לנעמה ואב לשישה והם מתגוררים בפרדס חנה.

## ספריו
***[[מי זאת עולה - נשים בתורה על פי הקבלה והחסידות]]**, הוצאת מגיד, 2019.
***איחוד התורה והמדע** (ביחד עם הרב יצחק גינזבורג), הוצאת גל עיני, 2019.
***הבוקר שאחרי - מה קרה לאהבה בעידן החופש?** הוצאת ידיעות ספרים, 2024.

### ספרים שעיבד וערך
* **עולמות** - שערים חדשים לקבלה וחסידות, הרב יצחק גינזבורג, הוצאת ידיעות ספרים, 2012.
* **אהבה** - צמיחת הקשר בין איש לאשה, הרב יצחק גינזבורג, הוצאת גל עיני, 2011.
* **הנרות הללו** - מאמרי התבוננות לימי החנוכה, הרב יצחק גינזבורג, הוצאת גל עיני, 2016.
* **The Wondering Jew** (אנגלית; יחד עם משה גנוט) - רשימות והגיגים על התורה ועל החיים, הרב יצחק גינזבורג, הוצאת גל עיני, 2014.
* **מציץ מן החרכים** (מאנגלית; יחד עם דוד הלל) - רשימות והגיגים על התורה ועל החיים, הרב יצחק גינזבורג, הוצאת גל עיני, 2022.
* **מה זאת אהבה** (חוברת) - מערכות יחסים באור הקבלה והחסידות, הרב יצחק גינזבורג, הוצאת גל עיני, 2008.

## קישורים חיצוניים

* "הרהורי תשובה - בין קודש לחול", הבלוג של ניר מנוסי
* דף הפייסבוק של ניר מנוסי
* ערוץ היוטיוב של ניר מנוסי
* "חסידות בשני קולות", ערוץ SoundCloud של ניר ונעמה מנוסי
* 
* 
* 
* 

## הערות שוליים

קטגוריה:פובליציסטים ישראלים
קטגוריה:בוגרי תלמה ילין
קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:עורכים ישראלים
קטגוריה:בלוגרים ישראלים
קטגוריה:חוזרים בתשובה
קטגוריה:חסידי חב"ד
קטגוריה:תלמידי הרב יצחק גינזבורג
קטגוריה:ישראלים שנולדו ב-1974
צבי פוקס (כדורגלן)

**צבי פוקס** (12 באפריל 1917 – 10 במרץ 1999) היה כדורגלן ישראלי, ששיחק בעמדת הרץ המרכזי ואף היה נחשב לאחד הרצים הטובים בזמנו.

## קריירה
פוקס נולד בפולין ב-12 באפריל 1917 ועלה עם משפחתו לארץ ישראל ב-1920. בעונת 1935/36 פוקס החל את הקריירה המקצועית שלו כשחקן בוגר בקבוצת מכבי תל אביב כשהיה בן 19. ב-5 במרץ 1938, כבש פוקס את שערו הראשון במסגרת הגביע הא"י (כיום גביע המדינה) בשלב רבע הגמר נגד מכבי נס ציונה, כשתוצאת המשחק הסתיימה ב1–3 לטובת מכבי תל אביב. באותה העונה הגיעה מכבי תל אביב לגמר הגביע הארץ ישראלי ושיחקה נגד הפועל תל אביב כבשורותיה של מכבי שיחק פוקס, מכבי תל אביב הפסידה במשחק הנ"ל 2-1. לקראת בואם של מכבי תל אביב ופוקס לאוסטרליה ב-1939, שמו של פוקס הוזכר במספר עיתונים אוסטרליים בהם נכתב: "השחקן הכי ערמומי במכבי, שגרת עבודה מצוינת; המראה שלו מזכיר את הרץ הפיני המפורסם, פאבו נורמי. פוקס יכול לשחק 6 שעות ללא הפסקה". ב-5 באוגוסט 1939, במהלך המסע באוסטרליה הבקיע פוקס את שערו הראשון והיחיד במסע נגד נבחרת אוסטרליה, המשחק אף הסתיים בתוצאה 4-4. פוקס ערך רק הופעה אחת בנבחרת ארץ ישראל, במשחק הידידות נגד נבחרת לבנון ב-1940.

## תארים
### מכבי תל אביב
**[[ליגת העל בכדורגל|אליפויות]]: 3**
***1936, 1937, 1941/1942**
** סגנות (1): 1938
**[[גביע המדינה בכדורגל|גביע המדינה]]: 1**
***1940/1941**
**סגנות (2): 1937/1938, 1939/1940

### בית"ר תל אביב
**[[ליגת העל בכדורגל|אליפויות]]: 1**
***1944/45 (מחוז דרום)**
** סגנות (1): 1940

**[[גביע המדינה בכדורגל|גביע המדינה]]: 0**
* סגנות (1): 1947

## ראו גם
* פרי נויפלד
* מילה גינזבורג
* נבחרת ארץ ישראל בכדורגל
* אברהם רזניק

## קישורים חיצוניים

* עמוד השחקן של צבי פוקס באתר ההתאחדות לכדורגל בישראל
* פרופיל, באתר TransferMarkt
* פרופיל, באתר מכביפדיה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ארץ ישראל
קטגוריה:כדורגלני מכבי תל אביב
קטגוריה:כדורגלני בית"ר תל אביב
קטגוריה:ישראלים ילידי פולין
קטגוריה:אנשי העלייה השלישית
קטגוריה:תל אביב-יפו: כדורגלנים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1917
קטגוריה:ישראלים שנפטרו ב-1999
ברית ההצלה

**ברית ההצלה** (ברוסית: **Союз спасения**), הייתה תנועה פוליטית שנוסדה בשנת 1816, הידועה גם בשם **אגודת בני האמת** **של המולדת** (Общество истинных и верных сынов отечеств) מאז 1817, הייתה לאגודה הפוליטית הסודית הראשונה של הדקבריסטים.
## היסטוריה
בשנת 1816, ביוזמתו של אלכסנדר ניקולאייביץ' מוראביוב, קבוצה של קצינים צעירים של הצבא הרוסי הקימה את "ברית ההצלה". החברים הראשונים לקחו חלק במלחמת 1812 ובמלחמות בשנים 1813–1814. האגודה מנתה כ-30 חברים, בהם ניקיטה מוראביוב, סרגיי מוראביוב-אפוסטול, מאטווי מוראביוב-אפוסטול, סרגיי טרובצקוי, איוואן יאקושקין, פבל פסטל, יבגני אובלונסקי, איוואן פושצ'ין, מיכאיל לונין ואחרים. בשנת 1817 הם אישרו את אמנת האגודה ושינו את שמה ל**אגודת בני האמת** **של המולדת**. האגודה שמה לה למטרה לבטל את הצמיתות וליישם מלוכה חוקתית באמצעות מרד מזוין בזמן טקס ההכתרה של הקיסר הבא. במהלך ההכנות לתפיסת השלטון, חברי האגודה ניסוי להרחיב את השפעתה של האגודה, להבטיח תפקידים צבאיים ואזרחיים מרכזיים במבני הממשלה ולגבש דעת קהל אוהדת כלפיהם.

חברי האגודה השתייכו לאחת משלוש הקטגוריות - *bolyare* (боляре), *muzhi* (мужи), ו-*brat'ya* (братья). הקנוניה פעלה באופן שרק שתי הקטגוריות הראשונות של החברים ידעו את מטרתה הסופית של האגודה. חברים בעלי מעמד נמוך היו צריכים לציית לחברים בעלי רמה גבוהה יותר. קבלת חברים חדשים, כמו גם קידום פנימי, יכולה להתקיים רק בהסכמת המועצה העליונה. יוזמות הושגו בהתאמה מוחלטת למערכת מורכבת של טקסים ונדרים, שאומצו מבני הבונים החופשיים.

היו שתי קבוצות בתוך האגודה - קיצוניות ומתונות. הם התווכחו על טקטיקות ומבנה האגודה, שחלקם ראו כמבודדים ומסובכים במיוחד. חברי האגודה הציגו מספר פרויקטים של ריגול, אך הם נדחו בשל היעדר מימון וחוסר הכנות לפעולה מכרעת. לאור זאת, רוב החברים החליטו להצביע בעד פירוק האגודה ולהקים ארגון חדש, שיהיה בו יותר חברים ויהיה מוכשר יותר בניהול מרד. הקיצוניים יצרו את "החברה הצבאית" "Военное общество", או Voyennoye obshchestvo) ולאחר מכן ב-1818 — נקראה בשם ברית השגשוג (Союз благоденствия).

## ראו גם
* מרד הדקבריסטים
* ברית ההצלה (סרט)

## קישורים חיצוניים
*  דקבריסטים 
* מוזיאון הדקבריסטים 
קטגוריה:רוסיה: היסטוריה
קטגוריה:1816
קטגוריה:תנועות פוליטיות
Turning Point USA

**TPUSA** (ראשי תיבות באנגלית של: **T**urning **P**oint **USA**, תרגום: נקודת מפנה ארצות הברית) הוא ארגון שמרני ללא מטרות רווח בארצות הברית. הוא מסונף לארגונים אחרים, כולל Turning Point News, Turning Point Endowment, Turning Point Action, ו-Students for Trump.

משנת 2016 הארגון מפרסם רשימה ארוכה של פרופסורים בשם "Professor Watchlist", אשר לטענתו "נוקטים באפליה נגד סטודנטים שמרנים ומקדמים אג'נדה המזוהה עם השמאל הרדיקלי" בשיעורים שהם מעבירים. התנועה נוסדה על ידי צ'ארלי קירק בשנת 2012, בעודו בן 18.

TPUSA היה מעורב בניסיון להשפיע באופן חשאי מבפנים על הבחירות ל-"student government", במאמץ "להילחם בשליטה של הליברלים במכללות ובאוניברסיטאות בארצות הברית".

חלק מרשתות התקשורת האמריקנית, כגון CBS, מגדירות את הארגון כ"ימין קיצוני", יחד עם ארגונים אחרים אשר הביעו תמיכה בנשיא טראמפ.

## קישורים חיצוניים

* 

## הערות שוליים

קטגוריה:ארגונים פוליטיים אמריקאיים
קטגוריה:צ'ארלי קירק
A Woman and a Man

***A Woman and a Man*** (בעברית: **אישה וגבר**) הוא אלבום האולפן השישי של הזמרת-יוצרת האמריקאית בלינדה קרלייל. האלבום יצא לאור ב-11 בספטמבר 1996, בהוצאת חברת התקליטים קרייסליס רקורדס. מתוך האלבום יצאו ארבעה סינגלים.

האלבום הגיע למקום השנים-עשר במצעד האלבומים הבריטי.

## רקע וביקורות
ב-*[[AllMusic]]* זכה האלבום לביקורת חיובית, תוך שהעניקו לו ציון של ארבעה כוכבי זהב מתוך חמישה בסך הכול. באנטרטיינמנט ויקלי לעומת זאת, הפנו כלפי האלבום ביקורת שלילית, תוך שהעניקו לו ציון . בביקורת נאמר כי "באלבום לא מדגישה קרלייל את הקול שלה כמו שצריך".

הסינגל הראשון מתוך האלבום "In Too Deep", זכה להצלחה כאשר הצליח להגיע למקום השישי במצעד הסינגלים הבריטי.

## רשימת רצועות
### מהדורת 1996

### מהדורה אמריקאית

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים באנגלית
קטגוריה:אלבומי חברת EMI מיוזיק יפן
נבחר ציבור

**נבחר ציבור** הוא אדם שנבחר לתפקיד ציבורי בדמוקרטיה ייצוגית. נבחרי ציבור הם בעיקר חברי הפרלמנט, ראשי המדינה (ראש ממשלה, נשיא) ונבחרים ברשות מקומית (ראש עירייה, חברי מועצת עירייה וכדומה). במדינות שונות ניתן למצוא נבחרי ציבור נוספים, למשל שריף בארצות הברית.

שכרו של נבחר ציבור משולם על ידי הגוף שבמסגרתו נבחר (המדינה, העירייה וכדומה), אך הוא אינו בגדר עובד ציבור - לא מתקיימים יחסי עובד–מעביד בינו ובין הגוף שבמסגרתו נבחר.

לבחירתו של נבחר ציבור מקובלות שתי דרכים:
* בחירה ישירה על ידי כל בעלי זכות הבחירה, כגון אזרחי המדינה או תושבי הרשות המקומית. בדרך זו נבחרים בישראל חברי הכנסת, חברי מועצת העירייה וראש העירייה. בחירה זו נעשית בבחירות חשאיות וחופשיות.
* בחירה עקיפה על ידי גוף בוחר (שבתורו נבחר על ידי העם), כגון הפרלמנט. בדרך זו נבחר בישראל נשיא המדינה - הוא נבחר על ידי חברי הכנסת. בארצות הברית, הנשיא וסגן הנשיא אינם נבחרים ישירות על ידי ציבור הבוחרים, אלא על ידי חבר האלקטורים, בשיטה המפורטת בסעיף הראשון שבפרק השני של חוקת ארצות הברית ובתיקון ה-12 לה.

כהונתו של נבחר ציבור היא בדרך כלל לתקופה מוגבלת, בהתאם למאפייני המשרה שאליה נבחר. כהונתו של מי שנבחר להיות חבר הכנסת היא לארבע שנים (או פחות, כאשר הכנסת מתפזרת לפני תום הקדנציה שלה נבחרה). כחלק מהגדרת המשרה נקבע מספר הקדנציות שבהן יכול נבחר הציבור לכהן. דוגמאות:
* נשיא מדינת ישראל נבחר לקדנציה אחת בלבד, שאורכה שבע שנים.
* נשיא ארצות הברית נבחר לקדנציה בת ארבע שנים, והוא רשאי להעמיד עצמו לבחירה לקדנציה נוספת אחת בלבד. 
* אין הגבלה על מספר הקדנציות שאליהן רשאי להיבחר ראש ממשלת ישראל, ראש עירייה בישראל וחבר הכנסת.

בהגדרת המשרה של נבחר ציבור נקבעים כללי בחירתו וגם כללי הדחתו, במקרה שנמצא לא ראוי להמשיך בתפקידו.

## קישורים חיצוניים

קטגוריה:משרות פוליטיות
פועל אנאקוזטיבי

בבלשנות מודרנית, **פועל אַנאָקוּזָטיבי** (באנגלית: **unaccusative verb**) הוא פועל עומד שהנושא הדקדוקי שלו אינו סוכן סמנטי. במילים אחרות, הוא אינו יוזם באופן פעיל או אינו אחראי באופן פעיל לפעולתו של הפועל.

הנושא של פועל אנאקוזטיבי דומה מבחינת משמעותו הסמנטית למושא הישיר של פועל יוצא, או לנושא של פועל במשפט סביל.

דוגמאות הן, למשל, המשפטים "העץ **נפל**"; "האיש **מת**"; "השעון **התקלקל**". במשפטים אלה ניתן לראות את הפעולה (נפילה, מוות, קלקול) כמשהו שקרה לנושא, במקום להיות פעולה שיזומה על ידיו. מבחינה סמנטית, המילה "עץ" במשפט "העץ נפל" ממלאת תפקיד דומה לתפקידה במשפט יוצא כמו "הם כרתו את העץ", או הטרנספורמציה הפסיבית שלו, "העץ נכרת".

פעלים אנאקוזטיביים מהווים איפוא ניגוד לפעלים אַנאֶרגָטיביים , כגון "לרוץ" או "להתפטר"*,* שמתארים את הפעולות שיזם הנושא מרצונו. הם נקראים "אנאקוזטיביים" מכיוון שאף על פי שלנושא יש תפקיד סמנטי של מטופל , לא מוקצית לו יחסה אקוזטיבית. כפי שמציין דייוויד מ. פרלמוטר, פועל כמו "להחליק" יכול להיות אנאקוזטיבי או אנארגטיבי, תלוי אם הפעולה הייתה רצונית או לא-רצונית.

בשפות נומינטיביות–אקוזטיביות , היחסה האקוזטיבית, המסמננת את המושא הישיר של פעלים יוצאים, מייצגת בדרך כלל את הארגומנט הלא-רצוני  (כלומר, ארגומנט שאינו מתאר כוונה לביצוע הפעולה; לרוב מדובר במטופל). עם זאת, עבור פעלים אנאקוזטיביים, על אף שהנושא הוא א-רצוני, הוא אינו מסומנן באמצעות אקוזטיב.

לטענת פרלמוטר, את המונחים "אנאקוזטיבי" ו"אנארגטיבי" המציא הבלשן ג'פרי פולום .

## דוגמאות וסיווג
פרלמוטר נותן דוגמאות לסוגים שונים של פעלים אנאקוזטיביים. הוא מדגיש כי הקטגוריות הבאות אינן מוחלטות, וסיווג חלופי אפשרי.

(א) הפועל "להיות" בתוספת תארים:

: להיות כבד, להיות אדום וכו'.

(ב) פעלים שבהם הנושא הדקדוקי הוא מטופל מבחינה סמנטית:

: (i) להישרף, ליפול, לשקוע, לצוף, לזרום, להחליק, לנער, למעוד, להיכנע, להרתיח, לייבש, להתנודד, לנופף, לשקר (לא רצוני), להתכופף (לא רצוני)
: (ii) להימס, לקפוא, להתאדות, להתמצק, להחשיך, להירקב, להתמוטט, לקרוס, להישבר, לגדול, לנבוט, למות, להיחנק, להתפצח, להתפצל, להיעלם, להתפזר, להתפוצץ

(ג) נשואים של קיום והתרחשות:

: להתקיים, לקרות, להתרחש, לנבוע, להתפתח, להופיע

(ד) פעלים לא-רצוניים של הופעה, צליל, ריח וכו':

: להבריק, לנצנץ, לנקוש, להריח, להסריח

(ה) נשואים אספקטואליים:

: להתחיל, להיעצר, להמשיך, להסתיים

(ו) פועלי משך:

: להימשך, להישאר, לשהות, לשרוד.

הוא מציין כי ניתן להשתמש בכמה פעלים באיברים אנאקוזטיביים או אנארגטיביים. אם הפעולה מכוונת, הפועל שבה הוא אנארגטיבי. לדוגמה, הפועל "לעמוד" יכול לשמש בשני סוגי האיברים:

: הפועל "לעמוד" במשפט "הצלמית עמדה על השולחן הזה" הוא אנאקוזטיבי;
: לעומת זאת, הפועל "לעמוד" במשפט "הילדים עמדו על השולחן הזה" הוא אנארגטיבי.

## קישורים חיצוניים
* 
* עינת שטרית, נעמה פרידמן ואורי הדר, "ייצוג קורטיקלי של פעלים אנאקוזטיביים", **[[שפה ומוח]]** 8 (2009), עמ' 21–29.
* גבי דנון, "משלימים שמניים והשמטת מילות יחס", **[[בלשנות עברית (כתב עת)|בלשנות עברית]]** 58 (תשס"ו), עמ' 27–44

## הערות שוליים

קטגוריה:חלקי הדיבר
סימקה 1000 קופה

**סימקה 1000 קופה** (בצרפתית: **Simca 1000 Coupé**, קרויה גם: **Simca 1000/1200S Coupe (Bertone** היא מכונית קופה מתוצרת יצרנית הרכב הצרפתית **[[סימקה]]** שיוצרה בין השנים 1962 – 1971 בצרפת ואיטליה.

באיטליה יוצר דגמי "סימקה 1000 קופה", ו"סימקה 1200S קופה" על ידי "Gruppo Bertone" .

## "סימקה 1000 קופה"
* יוצרו כ-25,000 יחידות.
* 2 דלתות.
* מנוע אחורי.
* מנוע בנזין.
* סוג הנעה: הנעה אחורית.
* מנוע קירור מים.
* מאייד - Solex 32 PBIC (דגם "סימקה 1000 קופה").

## דגמים
* סימקה 1000 קופה, יוצרו 10,915 יחידות בין השנים 1962–1967.
* סימקה 1200S קופה (קרוי גם 1200S ברטונה קופה), יוצר בין השנים 1961–1966.

## תמונות

קובץ:Paris - Bonhams 2014 - Simca 1000 Coupé - 1967 - 003.jpg | "סימקה 1000 קופה", שנת 1967
קובץ:Rétromobile 2017 - Simca 1200S - circa 1967 - 001.jpg | "סימקה 1200S קופה", שנת 1967
קובץ:Simca 1200 S 1971 (15470628941).jpg | "סימקה 1200S קופה", שנת 1971
קובץ:Simca 1200 Coupé at Bertone Museum.jpg | "סימקה 1200S קופה"
קובץ: Simca 1200S.JPG| "סימקה 1200S קופה"
קובץ:W1398-Simca 1200sBertone TableauBord 82456.JPG | "סימקה 1200S קופה" - מבט ללוח מחוונים
קובץ:Simca 1200 BW 2016-07-17 13-53-46.jpg | "סימקה 1200S קופה" - מבט ללוח מחוונים
קובץ:Simca 1200s Coupe BW 2.JPG | "סימקה 1200S קופה"
קובץ:Simca 1200 S, blue.jpg | "סימקה 1200S קופה"


## ראו גם
* סימקה
* פיאט 500 טופולינו
* סימקה 5
* סימקה 6

## קישורים חיצוניים

* 
* 

## הערות שוליים

1000 קופה
קטגוריה:מכוניות קופה
קטגוריה:דגמי מכוניות שהושקו ב-1962
קטגוריה:מכוניות צרפתיות
קטגוריה:כלי רכב מנוע אחורי
ברהמתריום

**ברהמתריום** (שם מדעי: *Bramatherium*) הוא סוג יונק נכחד ממשפחת הג'ירפיים, אשר חי בסוף המיוקן עד הפליוקן. המאובנים שלו התגלו בטורקיה ובהודו, והוא נחשב לקרובו של השיוותריום. לסוג זה השתייכו 7 מינים שהוגדרו לראשונה ב-1845 בידי החוקר הסקוטי יו פלקונר . הוא נקרא על שם האל ההודי ברהמה (מילולית: "הבהמה של ברהמה").

הברהמתריום היה מכפיל פרסה בגודל בינוני-גדול באורך 3.4 מטר, גובה של 2.3 מטר ומשקל של 450 קילוגרם בממוצע. הוא היה בעל מראה דמוי-אוקפי עם צוואר קצר, אך בדומה לשיוותריום היה בעל מבנה קרניים פשוטות יחסית (בדומה לקרני ג'ירף מודרני) על ראשו שדמו לקרני איילים. הוא הכיל ענף מרכזי שדמה לאות Y בצורתו. ממבנה זה הסתעפו עוד שתי שלוחות מכל צד.

יונק זה היה נמוך מהג'ירף המודרני, אך בעל מבנה לסתות דומה. ככל הנראה הוא ניזון בדומה לאוקפי בעיקר מעלי עצים מפוזרים בערבות המיוקון והפליוקן בעדרים.

## קישורים חיצוניים

קטגוריה:בעלי חיים שתוארו ב-1845
קטגוריה:טקסונים שתוארו בידי יו פלקונר
קטגוריה:ג'ירפיים פרהיסטוריים
קטגוריה:יונקים שחיו בנאוגן באסיה
קטגוריה:מכפילי פרסה שחיו בנאוגן
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1845
קטגוריה:טקסונים שהתפתחו במיוקן
סונדוס סאלח

**סונדוס סאלח** (בערבית: **سندس صالح** נולדה ב-17 ביוני 1986) היא פוליטיקאית ואשת ציבור ערבייה-ישראלית, שכיהנה כחברת הכנסת מטעם מפלגת תע"ל כחלק מסיעת הרשימה המשותפת. קודם לבחירתה הייתה פעילה חברתית, מורה, יזמית, ומזכירת מועצת הנשים של תע"ל.

## ביוגרפיה
סאלח נולדה בנצרת.

לסאלח תואר ראשון בחינוך עם התמחות בהוראת מדעים ותואר שני בחינוך טכנולוגי בטכניון. עבודת המוסמך שלה התמקדה בנושא "חסמים בפני נשים משכילות ערביות בעולם ההייטק".

### קריירה פוליטית
לקראת הבחירות לכנסת העשרים ואחת נבחרה סאלח לתפקיד מזכירת מועצת הנשים של תע"ל. כמו כן, היא נבחרה למקום השלישי ברשימתה.
ברשימה המשותפת חד"ש-תע"ל שובצה במקום השביעי, אך זו קיבלה רק 6 מנדטים, וסאלח לא נכנסה לכנסת. לקראת הבחירות לכנסת העשרים ושתיים לא השתנתה רשימתה של מפלגת חד"ש-תע"ל וסאלח נותרה במקום השביעי במפלגה. עם איחוד חד"ש-תע"ל ורע"מ-בל"ד במפלגת הרשימה המשותפת שובצה סאלח במקום ה-14. המפלגה קיבלה 13 מנדטים, וסאלח לא נכנסה לכנסת.

בבחירות לכנסת ה-23 שובצה במקום ה-3 ברשימת תע"ל והוצבה במקום ה-14 בסיעת הרשימה המשותפת אשר קיבלה 15 מנדטים ונכנסה לראשונה לכנסת. במהלך כהונתה הציעה לאזרחים וארגונים חברתיים להעביר לה שאילתות על מנת שתגיש אותן למשרדים ממשלתיים.
לקראת הבחירות לכנסת העשרים וארבע הוצבה סאלח במקום השלישי בתע"ל שהוא המקום העשירי ברשימה המשותפת ולא נכנסה לכנסת לאחר שהרשימה קיבלה שישה מנדטים בלבד.

### פעילות חברתית
סונדוס היא מנכ"ל  עמותת מוג'תמענא (קהילתנו), העוסקת בעיקר בחוגים וקורסי העשרה בתחומי התרבות והאומנות. ב-2016 העמותה השיקה קמפיין לתמיכה בזכויותיהם וביטחונם של עובדי הבניין. משנת 2015 עוסקת סאלח בחינוך ובהוראה ונכון ל-2019 היא מורה בתיכון "סנט ג'וזף" בנצרת.

### קריירה עסקית
סונדוס היא מנכ"לית חברת הסטארט אפ "Aleen health care" המפתחת תכשירים להיגיינת הפה.

## חיים אישיים
נשואה ולה שלושה ילדים, מתגוררת בכפר משהד.

## קישורים חיצוניים

* 
* 
* 

## הערות שוליים

קטגוריה:נשות חינוך
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:יזמות ערביות ישראליות
קטגוריה:יזמים ערבים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:חברי הכנסת העשרים ושלוש
קטגוריה:חברות כנסת ערביות
קטגוריה:חברי כנסת ערבים
קטגוריה:חברות הכנסת מטעם הרשימה המשותפת
קטגוריה:חברי הכנסת מטעם הרשימה המשותפת
קטגוריה:חברי הכנסת מטעם תע"ל
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:ישראליות שנולדו ב-1986
קטגוריה:ישראלים שנולדו ב-1986
ג'יימס מיד

**ג'יימס מייקל מיד** (באנגלית: **James Michael Mead**; 27 בדצמבר 1885 – 15 במרץ 1964) היה פוליטיקאי אמריקאי, שייצג את מדינת ניו יורק בקונגרס של ארצות הברית בשנים 1919–1947, ראשית בבית הנבחרים ולאחר מכן בסנאט.

## ביוגרפיה
מיד נולד במאונט מוריס שבמחוז ליווינגסטון שבמערב מדינת ניו יורק, ועבר להתגורר בבאפלו עם משפחתו כשהיה בן ארבע. כבר בגיל 12 החל לעבוד, והועסק על ידי חברת הרכבות "דלאוור, לאקוואנה ווסטרן ראלירוד" (Delaware, Lackawanna and Western Railroad). בין היתר הוא הועסק כנער מים, כנועץ יתדות ובעבודות טכניות אחרות. הוא גם עבד בחברת פולמן כמכונאי. בשנים 1911–1914 הועסק כקצין במשטרת הקפיטול של ארצות הברית.

מיד רכש את השכלתו הגבוהה תוך כדי עבודותיו במשטרה ובחברות הרכבות. הוא למד בבית הספר "קטלו" להנדסה בבאפלו וסיים קורס לימודי הנדסה במכון הטכנולוגי של באפלו. הוא למד גם בקורסים של  ובאוניברסיטה הקתולית של אמריקה. בזמן שעבד במשמרות לילה במשטרת הקפיטול למד במרכז ללימודי משפטים של אוניברסיטת ג'ורג'טאון. בשנת 1914 היה חבר במועצת המפקחים של מחוז ארי, ובשנים 1915–1918 היה חבר בבית המחוקקים של מדינת ניו יורק.

בשנת 1918, ניצח את חבר בית הנבחרים של ארצות הברית ויליאם פרדריק וולדוב המכהן מטעם המפלגה הרפובליקנית וזכה לייצג את מחוז הקונגרס ה-42 של מדינת ניו יורק בבית הנבחרים האמריקאי. הוא ייצג מחוז זה בבית הנבחרים בשנים 1919–1938. הוא פרש מבית הנבחרים לאחר שגבר על אדוארד פ. קורסי הרפובליקני בבחירות הבזק שנערכו בשנת 1938 כדי לבחור את ממלא מקומו של הסנאטור רויאל קופלנד, שנפטר בעודו מכהן בתפקידו. הוא נבחר מחדש בשנת 1940, כשהביס את חבר הקונגרס הרפובליקני ברוס ברטון.

בשנת 1946 היה מועמד המפלגה הדמוקרטית לתפקיד מושל ניו יורק, אך הפסיד למושל המכהן תומאס דיואי. לאחר הפסדו בבחירות, היה חבר בוועדת המסחר הפדרלית בשנים 1949–1955.

מיד היה ציר מטעם מדינת ניו יורק בכינוסי הוועדה הדמוקרטית הלאומית בכל שנת הבחירות לנשיאות ארצות הברית מ-1936 ועד 1952. בשנת 1937, בנה מינהל קידום העבודות (Works Progress Administration) את מה שיהפוך בסופו של דבר לספריית ג'יימס מיד בבאפלו, עיר הולדתו. מיד הלך לעולמו בעיר לייקלנד שבפלורידה ונטמן בבית העלמין אואקיל שבקלרמונט, פלורידה.

## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:חברי בית המחוקקים המדינתי של ניו יורק
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממדינת ניו יורק
קטגוריה:סנאטורים חברי המפלגה הדמוקרטית
קטגוריה:בוגרי האוניברסיטה הקתולית של אמריקה
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1885
קטגוריה:אמריקאים שנפטרו ב-1964
קרחון ליפ ייר

**קרחון ליפ ייר** (באנגלית: **Leap Year Glacier**; מילולית: קרחון שנה מעוברת) הוא קרחון יובלי, בהרי באוורס שבאנטארקטיקה.

ההר מנקז לכיוון דרום מזרח, בין מסיב מולאר והר סטירלינג שבהרי באוורס, ונשפך לתוך קרחון בלק.

## היסטוריה
### מקור השם

שמו של הקרחון ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר 1963–1964.

חברי המשלחת הצפונית הגיעו אל המשלחת בראש השנה של שנת 1964 (שהייתה שנה מעוברת), לאחר שטיפסו מקרחון סלדג'רס.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA137&lpg=PA137&dq=%22Leap+Year+Glacier%22&source=bl&ots=PErpl-uj2z&sig=ACfU3U0Fetg4fAqLCu49pZo_aIxC5qohhg&hl=en&sa=X&ved=2ahUKEwi3vJaWodTmAhVBlFwKHc3hB7QQ6AEwBHoECBAQAQ#v=onepage&q=%22Leap%20Year%20Glacier%22&f=false The Transantarctic Mountains: Rocks, Ice, Meteorites and Water]**, P 137

## קישורים חיצוניים

* קרחון ליפ ייר באתר הסקר הגאולוגי של ארצות הברית
* קרחון ליפ ייר באתר הגאזט האנטארקטי של ממשלת ניו זילנד
* קרחון ליפ ייר באתר הגאזט האנטארקטי המשווה SCAR של ממשלת אוסטרליה

## הערות שוליים

ליפ ייר
ליפ ייר
ליפ ייר
קרחון הושקו

**קרחון הושקו** (באנגלית: **Hoshko Glacier**) הוא קרחון מסוג קרקס קרחוני, ברכס לאנטרמן, בהרי באוורס, בארץ ויקטוריה, שבאנטארקטיקה. הקרחון ממוקם באזור המכונה חוף פנל.

הקרחון מנקז לכיוון דרום-מערב את ההרים שבין פסגת באוורס והר אדיקסון. הקרחון נשפך לתוך החלק התחתון של קרחון קנהאם.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של סגן ג'ון הושקו הבן (.John Hoshko, Jr) מכוחות המילואים של צי ארצות הברית, שהיה קצין יחסי הציבור, של כוחות העזר של צי ארצות הברית לאנטארקטיקה בין השנים 1966–1968.

## קישורים חיצוניים
* קרחון הושקו באתר הסקר הגאולוגי של ארצות הברית
* קרחון הושקו באתר הגאזט האנטארקטי של ממשלת אוסטרליה
* קרחון הושקו באתר הגאזט האנטארקטי המשווה SCAR של ממשלת אוסטרליה

## הערות שוליים

הושקו
הושקו
הושקו
קטגוריה:ארצות הברית באנטארקטיקה
מסיב מולאר

**מסיב מולאר** (באנגלית: **Molar Massif**; מילולית: מסיב שן טוחנת) הוא מסיב הררי גדול, מזרחית בסמוך לרכס לאנטרמן, בהרי באוורס, שבאנטארקטיקה.

## גאוגרפיה
במסיב מצויים האתרים הבאים:

## היסטוריה
### גילוי ומיפוי הקרחון

המסיב מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של המסיב ניתן לו על ידי הוועדה המייעצת לשמות אנטארקטיים.

הקרחון נקרא בשל צורתו - קווי המתאר של הרכס נראו דומים לשן טוחנת.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA136&lpg=PA136&dq=%22Molar+Massif%22&source=bl&ots=PErpl-vd0E&sig=ACfU3U0Au-zbl5bSe6E6TWEhs91CtndH3Q&hl=en&sa=X&ved=2ahUKEwjEnvbNotTmAhUHCsAKHRT4B3AQ6AEwBnoECA8QAQ#v=onepage&q=%22Molar%20Massif%22&f=false The Transantarctic Mountains: Rocks, Ice, Meteorites and Water]**, P 136

• Edmund Stump, **[https://books.google.co.il/books?id=tS-GueGKj68C&pg=PA49&lpg=PA49&dq=%22Molar+Massif%22&source=bl&ots=5cIybKdXHM&sig=ACfU3U2TG8hYfy41EfUJhs8LHD5HzGgZOw&hl=en&sa=X&ved=2ahUKEwjEnvbNotTmAhUHCsAKHRT4B3AQ6AEwB3oECBAQAQ#v=onepage&q=%22Molar%20Massif%22&f=false The Ross Orogen of the Transantarctic  Mountains]**, P 49

## קישורים חיצוניים

* מסיב מולאר באתר הסקר הגאולוגי של ארצות הברית
* מסיב מולאר באתר הגאזט האנטארקטי של ממשלת אוסטרליה
* מסיב מולאר באתר הגאזט האנטארקטי המשווה SCAR של ממשלת אוסטרליה

## הערות שוליים

מולאר
מולאר
נמל התעופה הבין-לאומי סנט-אכזופרי

**נמל התעופה הבינלאומי סנט-אכזופרי** (בצרפתית: **Aéroport Lyon-Saint Exupéry**; באנגלית: **Lyon–Saint Exupéry Airport**) הוא נמל התעופה הראשי של העיר ליון, וממוקם 20 ק"מ דרומית - מזרחית למרכז העיר.

הנמל קרוי על שמו של חלוץ התעופה אנטואן דה סנט-אכזופרי, והוא נבנה על מנת להחליף את נמל התעופה ליון-ברון.

## מתקני הנמל
בנמל התעופה שני טרמינלים (טרמינל 3 בוטל) ושני מסלולי המראה/נחיתה.

תחנת הרכבת גאר דה ליון סנט-אכזופרי מקשרת את השדה עם פריז ועם ערים נוספות בצרפת ובאיטליה.

## טיסות לישראל
איזי ג'ט וטראנסאוויה צרפת מפעילות מספר טיסות בשבוע לנמל התעופה בן-גוריון.

## קישורים חיצוניים

*  

קטגוריה:צרפת: שדות תעופה
קטגוריה:אנטואן דה סנט-אכזופרי
קטגוריה:אוברן-רון-אלפ: מבנים
PopCap Games

**PopCap Games** היא מפתחת משחקים אמריקאית שנוסדה בשנת 2000, ובסיסה בעיר סיאטל.

## היסטוריה
החברה נוסדה בשנת 2000 על ידי מספר חברים. בשנת 2002 הם הוציאו את המשחק הראשון של החברה - Bejeweled, משחק התאמת רצפים שזכה להצלחה גדולה ובמספר פרסים בענף משחקי הווידאו.

בשנת 2005 החברה התאחדה עם חברת Sprout Games, יוצרת המשחק Feeding Frenzy. בשנת 2007 פתחה החברה את המשרד הראשון שלה מחוץ לארצות הברית - בדבלין בירת אירלנד.

בשנת 2011 החברה נקנתה על ידי משווקת המשחקים Electronic Arts תמורת 650 מיליון דולר אמריקני. בשנת 2012 פוטרו 50 עובדים, המשרד בדבלין נסגר, ומאז ההתמקדות היא במשחקים חינמיים .

## רשימת משחקים (חלקית)

*סדרת Bejeweled

*סדרת Bookworm

*סדרת Feeding Frenzy

*סדרת Peggle

*סדרת Plants vs. Zombies

*סדרת Zuma

*Insaniquarium

*AstroPop

## קישורים חיצוניים
* 

* PopCap Games

קטגוריה:חברות אמריקאיות
קטגוריה:Electronic Arts
קטגוריה:חברות משחקי וידאו
קטגוריה:חברות משחקי וידאו אמריקאיות
*
עשה שבתך חול ואל תצטרך לבריות

המונח **עשה שבתך חול ואל תצטרך לבריות** הוא כלל בהלכות שבת, ובהלכות צדקה, לפיו אדם שאין לו יכולת כלכלית לקיים את מצוות עונג שבת, עליו להימנע מלענג את השבת כדי לא להיזקק למתנות מהבריות.
## מקור הכלל
כלל זה מופיע מספר פעמים בתלמוד הבבלי בשם רבי עקיבא: 

כמו כן רבי יוחנן מוסר את הכלל הזה בשם אנשי ירושלים.

בגמרא מעמידים את דברי המשנה במסכת פאה לפיהם מי שיש לו מזון ארבע עשרה סעודות לא יטול מכספי הצדקה כשיטת רבי עקיבא.

כלל זה נפסק להלכה, כגון בדברי הרמב"ם: 
הטור: 

## ההלכה במצבים כלכליים שונים
בבואה לקבוע את חובת האכילה והשתייה בשבת, מבחינה ההלכה בין מצבים כלכליים שונים:
*אדם מבוסס מבחינה כלכלית - מחויב לקנות לסעודות השבת את מיטב המאכלים המקובלים בדורו ובמקום מגוריו, לפי יכולתו.
*אדם שמצבו הכלכלי אינו שפיר, אך ידוע לו שאם ילווה כסף לצורך השבת יוכל להשיב את ההלוואה בעתיד – עליו ללוות כסף ולקנות לפחות מאכל מכובד אחד לכבוד השבת. לאדם זה מובטח בהלכה ובאגדה כי הקב"ה ישיב לו את ההוצאות שהוציא למען עונג השבת.
*אדם עני שאף אם ילווה לא יוכל לפרוע את חובו – אל לו ללוות מאומה לצורך השבת, ועליו נאמר "עשה שבתך חול ואל תצטרך לבריות".

## במצוות אחרות
למרות הכלל לפיו אין ליטול כספי צדקה לצורך מצוות עונג שבת, מצאנו כמה מצוות בהן ההדרכה היא ליטול צדקה כדי לקיימן:
*לגבי הדלקת נרות חנוכה - כתב הרמב"ם: "אפילו אין לו מה יאכל אלא מן הצדקה שואל או מוכר כסותו ולוקח שמן ונרות ומדליק".
*לגבי ארבע כוסות בליל הסדר - כתב השולחן ערוך: "אפילו עני המתפרנס מן הצדקה, ימכור מלבושו או ילוה או ישכיר עצמו בשביל יין לארבע כוסות". ויש שביארו שאם נזקק לכך, ייטול צדקה.

## קישורים חיצוניים
* הרב דוד כוכב, אל תצטרך לבריות, באתר פורטל הדף היומי

## הערות שוליים

קטגוריה:שבת
קטגוריה:צדקה
קטגוריה:ניבים וביטויים חז"ליים
עידן הקרודים

**עידן הקרודים** (באנגלית: **Dawn of the Croods**) היא סדרת הנפשה אמריקאית מסוגת קומדיה והרפתקאות, המבוססת על הסרט "הקרודים" שהופק על ידי דרימוורקס הנפשה. עלילת הסדרה מתרחשת לפני עלילת הסרט, והיא עוסקת במשפחת הקרודים, משפחה קדמונית שבכל יום עוברת הרפתקאות חדשות ומצחיקות.

לסדרה הופקו ארבע עונות בעלות 52 פרקים באורך 23 דקות. הסדרה הופצה לראשונה בנטפליקס ארצות הברית החל מה-24 בדצמבר 2015 עד ה-7 ביולי 2017. בישראל הסדרה שודרה בדיבוב עברי בערוץ הילדים, כאשר שתי העונות הראשונות הופצו לראשונה כעונה אחת ב-13 בנובמבר 2016, ושתי העונות האחרונות הופצו לראשונה גם כעונה אחת ב-5 בנובמבר 2017.

הסדרה הייתה מועמדת בשנת 2016 לשני פרסי אנני, אך הפסידה בהתאמה לסדרות "המופע של מר פיבודי ושרמן" ו"ההמבורגרים של בוב".

## תקציר העלילה
עלילת הסדרה מתרחשת לפני הסרט "הקרודים", והיא עוסקת במשפחת הקרודים, משפחה קדמונית המתגוררת בעמק "אההה!", בו בכל יום היא פוגשת חברים חדשים, עוברת הרפתקאות מצחיקות ומגלה את "הפעמים הראשונות" שהעולם עוד לא ראה.

## דמויות ומדבבים
במאי הדיבוב בעברית היה תומר שביט, ומפיקת הדיבוב הייתה ענבר שטגר עזרא.

## שידור

## הפקה
בשונה מהסרט שבהנפשה ממוחשבת, הסדרה היא בהנפשה מסורתית. הסדרה הונפשה בהתחלה ב-Toon Boom Animation, ולאחר מכן הונפשה על ידי אולפנים בדרום קוראה.

הוחלט שעלילת הסדרה תתאר את קורות המשפחה בטרם מאורעות הסרט, כדי לא לפגוע בהמשכיות היקום ולהשאיר את הפתח עבור סרט המשך. איש מצוות המדבבים המקוריים של הסרט אינו שב לסדרה, ואלו הוחלפו בידי אחרים.

## ראו גם
* טרולים: ממשיכים לרקוד!

## קישורים חיצוניים
* 

* 

## הערות שוליים

קטגוריה:סדרות טלוויזיה המבוססות על סרטים
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:דרימוורקס הנפשה: סדרות
קטגוריה:נטפליקס: תוכניות וסדרות
קטגוריה:ערוץ הילדים: תוכניות רכש
קטגוריה:יוניברסל טלוויזיה: סדרות טלוויזיה
קטגוריה:הקרודים
קטגוריה:סדרות טלוויזיה אמריקאיות שעלו לשידור בשנת 2015
אנטוניו דניאלס

**אנטוניו רוברט דניאלס** (באנגלית: **Antonio Robert Daniels**; נולד ב-19 במרץ 1975) הוא כדורסלן עבר אמריקאי, אשר שיחק בליגת ה-NBA בין השנים 1997–2011. ממוצעיו הכוללים ב-13 עונותיו ב-NBA הם 7.6 נקודות, 3.4 אסיסטים ו-1.8 ריבאונדים למשחק.

בין השנים 2015–2019 שימש כפרשן של משחקי אוקלהומה סיטי ת'אנדר ברשת הטלוויזיה "Fox Sports", ומאז עונת  משמש כפרשן של הרשת במשחקי ניו אורלינס פליקנס.

## קריירת מכללות
דניאלס נולד בקולומבוס שבאוהיו, ובין השנים 1993–1997 למד באוניברסיטת באולינג גרין אשר בצפון אוהיו. בשלוש עונותיו הראשונות בקבוצת הכדורסל של האוניברסיטה רשם ממוצעים של 12.9 נקודות ו-4.5 אסיסטים למשחק, ובעונתו האחרונה הציג שיפור משמעותי כשהוביל את כל שחקני מחוז ה-MAC בממוצעי נקודות (24.0) ואסיסטים (6.8) למשחק. בסיום אותה עונה נבחר לשחקן המצטיין של העונה במחוז.

## קריירה מקצועית
בדראפט ה-NBA 1997 נלקח דניאלס על ידי ונקובר גריזליס בבחירה הרביעית, אחרי טים דאנקן, קית' ואן הורן וצ'אנסי בילאפס. בעונתו היחידה עם הגריזליס פתח ב-50 משחקים, וקלע 7.4 נקודות בממוצע למשחק.

ביוני 1998 הועבר בטרייד לסן אנטוניו ספרס, ובעונתו הראשונה במדיה זכה באליפות ה-NBA, כמחליפו מהספסל של אייברי ג'ונסון. בעונת  העפיל עם הספרס לגמר האזור המערבי, אך קבוצתו הובסה מול לוס אנג'לס לייקרס בתוצאה 0–4. במהלך הסדרה מול הלייקרס שימש כרכז הפותח של הספרס, והיה הקלעי השני של הקבוצה (אחרי דאנקן) עם 19.0 נקודות למשחק. בארבע עונותיו בסן אנטוניו רשם ממוצעים של 7.7 נקודות ו-3.0 אסיסטים למשחק.

לקראת עונת  נשלח בטרייד לפורטלנד טרייל בלייזרס, ובשתי העונות העוקבות שיחק עבור סיאטל סופרסוניקס. בעונת  סייע לסופרסוניקס להשיג את המאזן הרביעי בטיבו באזור המערבי, 52–30, עם שיא קריירה של 11.2 נקודות בממוצע למשחק כמחליפו מהספסל של לוק רידנאוור. בסיבוב השני של פלייאוף 2005 הציג דניאלס יכולת מצוינת עם ממוצע של 17.8 נקודות למשחק, אך קבוצתו הפסידה מול הספרס בתוצאה 2–4.

באוגוסט 2005 חתם על חוזה בוושינגטון ויזארדס. בעונת  שימש כרכז הפותח של הקבוצה בשל פציעה של גילברט ארינאס, וקלע 8.4 נקודות למשחק. בכל 3 עונותיו המלאות בוושינגטון הודחה הקבוצה בסיבוב הפלייאוף הראשון על ידי קליבלנד קאבלירס.

בדצמבר 2008 הועבר דניאלס בטרייד לניו אורלינס הורנטס, עמה שיחק עד לסיום עונת . בספטמבר 2009 נשלח למינסוטה טימברוולבס, אך שוחרר מהקבוצה בטרם שיחק במדיה, בשל פציעה בברכו אשר אילצה אותו להחמיץ את כל עונת . בנובמבר 2010 הצטרף לקבוצת טקסס לג'נדס מליגת הפיתוח של ה-NBA, וב-38 משחקיו עמה רשם ממוצעים של 14.5 נקודות ו-8.6 אסיסטים למשחק. באפריל 2011 חתם על חוזה בפילדלפיה 76' עד לסיום העונה, ושיחק עמה ב-4 משחקים בלבד. בעונת 2011/2012 חזר לשחק עבור הלג'נדס, ובסיום העונה פרש ממשחק.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של באולינג גרין
קטגוריה:בחירות דראפט של ונקובר גריזליס
קטגוריה:כדורסלני ונקובר גריזליס
קטגוריה:כדורסלני סן אנטוניו ספרס
קטגוריה:כדורסלני פורטלנד טרייל בלייזרס
קטגוריה:כדורסלני סיאטל סופרסוניקס
קטגוריה:כדורסלני וושינגטון ויזארדס
קטגוריה:כדורסלני ניו אורלינס הורנטס
קטגוריה:כדורסלני טקסס לג'נדס
קטגוריה:כדורסלני פילדלפיה 76'
קטגוריה:אמריקאים שנולדו ב-1975
תהילים ק"י

** תהילים ק"י** הוא המזמור ה-110 בתהילים. (במספור של תרגום השבעים והוולגטה זהו הפרק ה-109). המזמור הוא אחד מארבעה עשר מזמורים הפותחים במילה 'לדָוִד'. שמו של המזמור בלטינית "Dixit Dominus".

## סוגת המזמור
חוקרים סוברים כי זהו מזמור מלך. לשיטתם חובר המזמור לכבוד הכתרתו. יש הסוברים כי זהו מזמור נבואי המנבא את ניצחונו של המלך במלחמה. אחרים טוענים כי זוהי נבואה למלך בעת עלייתו למלוכה.

## מבנה המזמור
המזמור נחלק לשני חלקים:

## תוכן המזמור
בחלקו הראשון של המזמור יש תיאור של המלך היושב על כסאו. ייתכן כי תיאור זה מתאר את המלך היוצא אל המלחמה. בחלקו השני של מתאר המחבר את שובו של המלך אל כס מלכותו לאחר ניצחונו בעזרת ה'.

## קישורים חיצוניים

* תהילים ק"י באתר 929 - תנ"ך ביחד

## הערות שוליים

קי
שרלוק הולמס והפרחחים מרחוב בייקר

**שרלוק הולמס והפרחחים מרחוב בייקר** (באנגלית: **Sherlock Holmes and the Baker Street Irregulars**) היא סדרת דרמה של ה-BBC משנת 2007 על שרלוק הולמס והפרחחים מרחוב בייקר, חבורת ילדים שעוזרים לו מדי פעם. בסרט מככב ג'ונתן פרייס בתפקיד שרלוק הולמס וביל פטרסון כדוקטור ווטסון ועם אנה צ'נסלור ואהרון ג'ונסון.

## עלילה
הפרחחים מרחוב בייקר חוקרים כי כמה מחבריהם נעדרים נעדרים, ובמקביל מנסים למנוע את שרלוק הולמס - שעובר משבר אישי - מורשע ברצח.

## שחקנים ודמויות

## הפקה
### פיתוח
הסרט מבוסס על סיפור מקורי מאת קורטי ודויל. הופק על ידי אנדי רולי. הצילומים ועבודת הפוסט-פרודקשן נערכו בדבלין, אירלנד.

## קישורים חיצוניים

* הודעת ה-BBC לעיתונות על הפקת התוכנית

קטגוריה:סרטים בריטיים
קטגוריה:סרטי טלוויזיה בריטיים
קטגוריה:סרטים באנגלית
קטגוריה:סרטי שרלוק הולמס
החבורה מרחוב בייקר

**החבורה מרחוב בייקר** (באנגלית: **The Irregulars**, בתרגום חופשי: **החריגים**) היא סדרת פשע טלוויזיונית אמריקאית בת עונה אחת, שעלתה לשידור ב"נטפליקס" ב-26 במרץ 2021. הסדרה מבוססת על ספריו של סר ארתור קונאן דויל, ובמרכזה חבורת פרחחים מרחוב בייקר העובדים עבור ד"ר ווטסון, ומצילים את לונדון מאלמנטים על-טבעיים.

## שחקנים ודמויות
* הנרי לויד-יוז בתפקיד שרלוק הולמס
* רויס פירסון כדוקטור ווטסון
* קלארק פיטרס כלינן מאר
* הריסון אוסטרפילד - ליאופולד
* ת'דאה גרהם בתור בי
* דארסי שו כג'סי
*איידן מקארדל בתפקיד המפקח לסטרייד
* ג'וג'ו מקארי בתפקיד בילי
* מקקל דייוויד כספייק
* שילה אטים

## הפקה

התסריטאי טום בידוול תיאר את התוכנית כ"פרויקט החלומות שלי והרעיון הוותיק ביותר שלי" והיא מנקודת מבט שונה על הולמס ועל יחסיו עם הפרחחים מרחוב בייקר.

צילומי התוכנית נערכו בבריטניה, כאשר ג'וני קנטון משמש כבמאי מוביל. הצילומים נערכו בסוף 2019 בליברפול ונמשכו עד מרץ 2020 כשהופסקו בעקבות מגפת הקורונה. עם זאת, בספטמבר 2020 הצילומים חודשו.

## ביטול הסדרה
ב-4 במאי 2021 נמסר על ביטול הסדרה אחרי עונה אחת. זאת, על אף שבסוף חודש אפריל הסדרה נכללה ברשימת עשר הסדרות הנצפות ביותר של "נטפליקס", והקדימה אף את "הפלקון וחייל החורף".

## קישורים חיצוניים
* 

## הערות שוליים

קטגוריה:נטפליקס: תוכניות וסדרות
קטגוריה:סדרות דרמה אמריקאיות
ויקטוריו אונמונו

**ויקטוריו אונמונו** (בספרדית: **Victorio Unamuno Ibarzabal**; בבסקית: **Vitorio Unamuno Ibarzabal**; 21 במאי 1909 – 20 במאי 1988) היה כדורגלן ספרדי, ששיחק בעמדת החלוץ.

## חיים אישיים

אונמונו נולד ב-21 במאי 1909 בברגארה, בחבל הבסקים שבספרד. אחיו הצעיר, ויסנטה, היה גם כן כדורגלן, ובזמן מסוים במהלך הקריירה שלהם הם שיחקו יחדיו בעונת 1939/40 באתלטיק בילבאו. שניהם עזרו לקבוצתם לזכות באליפות חבל הבסקים באותה שנה. אונמונו נפטר ב-20 במאי 1988, יום לפני יום הולדתו ה-79.

## קריירת משחק

אונמונו החל את הקריירה בקבוצה דפורטיבו אלאבס, ולאחר שסייע לה להגיע עד לחצי גמר הגביע הספרדי בשנת 1928, הוחתם אונמונו על ידי אתלטיק בילבאו. הוא זכה עם אתלטיק בילבאו בשני תוארי ליגה, ובארבע תוארי גביע רצופים בין השנים 1930–1933. אונמונו היה שם חלק מההתקפה שכללה את באטה, גיירמו גורוסטיסה, צ'יררי השני ולפואנטה.

בקיץ 1933 הצטרף לריאל בטיס שבסביליה. בעונת 1934/35 בלה ליגה כבש עבורה 13 שערים, וסייע לה לזכות בזכייה הראשונה, והיחידה עד היום, בליגה הספרדית. לאחר שעזב את העיר סביליה הקריירה שלו נקטעה עקב מלחמת האזרחים בספרד, ולאחר סיומה חזר לשחק באתלטיקה בילבאו. בעונת 1939/40 זכה אונמונו בתואר הפיצ'יצ'י בכך שכבש 26 שערים באותה עונה, והקבוצה סיימה במקום השלישי.

## תארים
;אתלטיק בילבאו
* אליפות ספרד (2): 1929/30, 1930/31
* הגביע הספרדי (4): 1930, 1931, 1932, 1933
* אליפות חבל הבסקים (5): 1928/29, 1930/31, 1931/32, 1932/33, 1939/40
;ריאל בטיס
* אליפות ספרד: 1934/35
;אישיים
* תואר הפיצ'יצ'י: 1939/40

## קישורים חיצוניים

קטגוריה:כדורגלני ריאל בטיס
קטגוריה:כדורגלני דפורטיבו אלאבס
קטגוריה:כדורגלני אתלטיק בילבאו
קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל בסקים
קטגוריה:כדורגלנים בסקים
קטגוריה:ספרדים שנולדו ב-1909
קטגוריה:ספרדים שנפטרו ב-1988
יחידה 29155

**יחידה 29155** (ברוסית: **в/ч 29155**), או **מרכז 161 להכשרת מומחים של [[המינהל הראשי של המטה הכללי הרוסי]]** (ברוסית: **161-й центр подготовки специалистов ГРУ РФ**) הוא יחידת סמך של המודיעין הצבאי הרוסי, האחראית על התנקשויות במדינות זרות ופעילויות אחרות שמטרתן לערער את יציבותן של מדינות אירופה. על פי הערכות שונות, היחידה פעלה בסתר לפחות מאז 2008, אם כי קיומה התפרסם רק בשנת 2019.

## פעילויות
יחידה 29155 נקשרה לניסיונות ההתנקשות בסוחר הנשק הבולגרי אמיליאן גרבב באפריל 2015 וקצין המודיעין הצבאי בדימוס, סרגיי סקריפאל במרץ 2018, שניהם היו תחת פיקוחו של אותו סוכן. בנוסף, יש שמייחסים ליחידה מעורבות גם בתנועה הבדלנית בקטלוניה. על פי נתוני בן מקנטייר מעיתון "הטיימס" בדצמבר 2019, היחידה ככל הנראה הייתה אחראית לקמפיין ערעור היציבות במולדובה ולניסיון ההפיכה הכושל במונטנגרו בשנת 2016, כולל ניסיון להתנקש בחייו של ראש הממשלה וכיבוש בניין הפרלמנט בכוח.

יעילות היחידה תוארה כ"מבולבלת", או שאינה משלימה את משימותיה כנדרש, או משאירה אחריה ראיות רבות.
### התנקשויות המיוחסות ליחידה

## ארגון
על היחידה מפקד האלוף אנדריי ולדימירוביץ' אווריאנוב ובסיסה הוא במרכז להכשרה מיוחדת 161 במזרח מוסקבה. החברים ביחידה כללו כמה לוחמים שלחמו באפגניסטן, צ'צ'ניה ואוקראינה.

בשנים 2009–2013 פיקד עליה דמיטרי פרוניאגין.

"לה מונד" דיווח בדצמבר 2019, תוך ציטוט של אנשי קשר מהמודיעין הצרפתי, כי 15 סוכנים הקשורים ליחידה 29155 ביקרו באזור הוט-סאבוי בהרי האלפים הצרפתיים בין 2014–2018 כולל אלכסנדר פטרוב ורוסלן בושירוב, שלפי החשד אחראים להרעלתו של סקריפאל. קצין בכיר במודיעין הצבאי הרוסי דניס ויאצ'סלבוביץ' סרגייב (כינוי סרגיי פדוטוב) זוהה על ידי הרשויות הבריטיות כמפקד הצוות שהרעיל את סקריפל.

## ראו גם
*תוכנית החיסולים הרוסית

## קישורים חיצוניים
* 

## הערות שוליים

קטגוריה:המודיעין הצבאי הרוסי
שירלי אוחנה

**שירלי אוחנה** (נולדה ב-29 בדצמבר 1983 בטבריה) היא כדורגלנית עבר ישראלית, ששיחקה כחלוצה. אוחנה שיחקה בליגת הנשים הבכירה בישראל וזכתה ב-8 אליפויות ו-15 גביעי המדינה, היא שיאנית ישראל בכיבושים בעונות רצופות, והשחקנית היחידה שהבקיעה שער בכל אחת מהעונות של הליגה הראשונה לנשים. שיחקה בנבחרת ישראל בין השנים 2002–2010.

## קריירה
אוחנה נולדה בטבריה. בילדותה התלוותה לאביה למשחקי כדורגל במסגרת ליגה למקומות עבודה וכך נחשפה למשחק. בגיל 12 החלה אוחנה לשחק כדורגל בקבוצה במסגרת ליגת המתנ"סים בטבריה. בגיל 14 הצטרפה לקבוצת מכבי חיפה, ושיחקה בה במשך חמש עונות, מהקמת ליגת הנשים ועד התפרקות הקבוצה בשנת 2003. במהלך העונות האלו זכתה עם הקבוצה בשתי אליפויות ובשלושה גביעים.

לאחר התפרקות הקבוצה עברה אוחנה למכבי חולון, ושיחקה בה במשך 12 עונות, במהלכן זכתה עם הקבוצה בחמש אליפויות ובשמונה גביעים.

בעונת 2014/2015 עברה לשחק במכבי כישרונות חדרה וזכתה איתה בגביע המדינה. לאחר עונה זו עברה לשתי העונות הבאות לשחק באס"א תל אביב וזכתה איתה בגביע. בעונת 2017/2018 עברה לשחק במ.כ רמת השרון ושוב זכתה בגביע.

בעונת 2018/2019 עברה לאס"א תל אביב, איתה זכתה בעונה זו בדאבל.

## תארים
### [[מכבי חיפה (כדורגל נשים)|מכבי חיפה]]
* אליפות המדינה: 1998/1999, 2001/2002
* גביע המדינה: 1998/1999, 1999/2000, 2001/2002

### [[מכבי חולון (כדורגל נשים)|מכבי חולון]]
* אליפות המדינה: 2004/2005, 2005/2006, 2006/2007, 2007/2008, 2008/2009
* גביע המדינה: 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2012/2013

### [[מכבי חדרה (כדורגל נשים)|מכבי כישרונות חדרה]]
* גביע המדינה: 2014/2015

### [[אס"א תל אביב (כדורגל נשים)|אס"א תל אביב]]
* אליפות המדינה: 2018/2019
* גביע המדינה: 2016/2017, 2018/2019

### [[מועדון הכדורגל רמת השרון (כדורגל נשים)|מ.כ רמת השרון]]
* גביע המדינה: 2017/2018

### תארים אישיים
* מלכת השערים של ליגת העל לנשים: 2007/2008, 2008/2009, 2009/2010

## קישורים חיצוניים

* פרופיל באתר ההתאחדות לכדורגל בישראל
* 
* 
* 

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:חלוצות כדורגל ישראליות
קטגוריה:חלוצי כדורגל ישראלים
קטגוריה:טבריה: כדורגלניות
קטגוריה:כדורגלניות אס"א תל אביב
קטגוריה:כדורגלניות מכבי חולון
קטגוריה:כדורגלניות מכבי כישרונות חדרה
קטגוריה:כדורגלניות מ.כ. רמת השרון
קטגוריה:כדורגלניות מכבי חיפה
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:כדורגלניות להט"ביות
קטגוריה:ישראליות שנולדו ב-1983
קטגוריה:ישראלים שנולדו ב-1983
Israelism

**Israelism** הוא סינגל, שהוקלט על ידי להקת ארמי אוף לאברז השוודית, ויצא לאור בשנת 1993.

## רקע
השיר יצא כסינגל הראשון מתוך האלבום The Gods of Earth and Heaven. הוא נכתב על ידי אלכסנדר בראד, ז'אן פייר ברדה, דומיניקה פז'ינסקי, אנדרס וולבק ומיכאלה דה לה קור. בשיר מסומפל השיר היהודי העממי "הבאנו שלום עליכם" והוא בסגנון היורודאנס.

השיר כולל התייחסות ליהדות ולישראליות תוך שילוב מסרים מיניים. הוא מושר באנגלית אך כולל גם מספר מילים בעברית. כנגד השיר הובעה ביקורת על כך שמסריו הם אנטישמיים, על אף ששניים מחבריו היו יהודים. בשל הביקורת נאסר לשידור ברשת MTV באירופה, אך בישראל זכה להצלחה רבה.

השיר מתחיל במילים:"שוק יהלומים בגטו, מגן דוד על החזה, ביום שבת הסקס כשר, נסיכה יהודיה אצלי בקן"

בשוודיה צעד השיר ארבעה שבועות במצעד הפזמונים והגיעו בשיאו למקום העשירי. כמו כן הגיע למקום השני בישראל, למקום חמש בפינלנד, ותשע בבלגיה.

הוידאו קליפ לשיר בוים על ידי הבמאי השוודי פרדריק בוקלונד.

## קישורים חיצוניים

## הערות שוליים

קטגוריה:סינגלים בהוצאת פולידור רקורדס
Fine Line

***Fine Line*** הוא האלבום האולפן השני של הזמר-יוצר הבריטי הארי סטיילס. האלבום יצא לאור ב-13 בדצמבר 2019, על ידי חברת התקליטים קולומביה רקורדס וארסקין רקורדס. מתוך האלבום יצאו שישה סינגלים.

מגזין הרולינג סטון דירגו את האלבום במקום ה-491 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

בטקס פרסי המוזיקה הבריטית לשנת 2020, האלבום הועמד בפרס "האלבום הבריטי של השנה".

## רשימת רצועות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי רוק קל
קטגוריה:אלבומים שהוקלטו באולפני שנגרי-לה
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה משולשת באוסטרליה
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה משולשת בברזיל
קטגוריה:אלבומים זוכי פרס המוזיקה האמריקאית
קטגוריה:אלבומי חברת קולומביה רקורדס
לינוקס לייט

**לינוקס לייט** (באנגלית: **Linux Lite**) היא הפצת לינוקס המבוססת על ההפצות אובונטו ודביאן, ומשתמשת בסביבת שולחן העבודה Xfce. ההפצה נועדה כדי "להקל את המעבר מווינדוס למערכת הפעלה מבוססת לינוקס, לקל ביותר ככל שניתן".

## [[תוכנה]]
ההפצה מבוססת על גרסאות תל"א (תמיכה לטווח ארוך) של אובונטו, גרסאות שזוכות לזמן תמיכה ארוך יותר, המגיע לחמש שנים.

תוכנות שניתן למצוא בהפצה:
*דפדפן-פיירפוקס.
*תוכנת דואר אלקטרוני- מוזילה ת'נדרבירד
*תוכנת אופיס- ליברה אופיס
*נגן מדיה-VLC
*תוכנת עיבוד תמונה-גימפ
*תוכנת גיבוי ושחזור הקרויה Timeshift.
*מנהל קבצים-Thunar (סייר הקבצים ברירת המחדל של Xfce).

החל מגרסה 4 ההפצה לא תומכת במחשבי 32 ביט.

## דרישות מערכת
### דרישות מינימליות
*מעבד: מעבד במהירות 1 ג'יגהרץ
*RAM: 768 MB
*מקום נדרש בדיסק הקשיח: 8 ג'יגה בייט
*רזולוציה: תצוגת VGA בגודל 1024x768.

### דרישות מומלצות
* מעבד:מעבד במהירות 1.5 ג'יגהרץ
* RAM: 1024 MB
* מקום נדרש לאחסון בדיסק הקשיח: 20 GB
* רזולוציה: תצוגת VGA, DVI או HDMI בגודל 1366x768.

האתר מזכיר גם שיש צורך בכונן DVD או בחיבור USB לשם העלאת תמונת ISO של ההפצה למחשב. ניתן גם לרכוש מדיית התקנה, בין אם DVD או דיסק און קי, מהחברה.

## גרסאות

## קישורים חיצוניים

* 
* דף ההפצה באתר DistroWatch

## הערות שוליים

קטגוריה:הפצות של GNU/לינוקס
קורפוס המילואים השמיני (האימפריה הגרמנית)

**קורפוס המילואים השמיני** (בגרמנית: **VIII. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-8. כמפקדו הראשון מונה וילהלם פון אגלופשטיין, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק ב ובקרב הארדנים (1914), ובספטמבר 1914 הועבר תחת פיקוד הארמייה השלישית, ולחם עימה בקרב שמפאן הראשון, שם החזיק את הקו ביחד עם הקורפוס ה-8. בשנת 1917 לחם הקורפוס בקרב אראס, ובשנת 1918 לחם במתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס.

## מפקדים
* וילהלם פון אגלופשטיין (2 באוגוסט 1914–1 בינואר 1915)
* פאול פלק (1 בינואר 1915–6 בספטמבר 1916)
* גאורג ויכורה (6 בספטמבר 1916–דצמבר 1918)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
8
רחב-נתיב

ממוזער|הפצת נתונים ב-Broadcast
**רחב-נתיב** (באנגלית: **Broadcast**) היא פעולת ניתוב רחבה של נתונים או הודעה מאלמנט מקור אל קבוצת אלמנטים של תקשורת באופן מקבילי כגון: מחשבים, מרכזיות, מכשירים סלולריים, התקני תקשורת וכו'. פעולה זו גם נודעת בשם **ברודקאסט.** קיימות דרכים שונות להעברת נתונים מאלמנט המקור אל אלמנט היעד. בשיטת הרחב-נתיב נתונים עוברים אל כלל האלמנטים הקיימים, בניגוד ל-multicast בו הנתונים עוברים רק לאלמנטים ספציפיים מתוך כלל האלמנטים ול-Unicast בו הנתונים עוברים ממקור יחיד ליעד יחיד. עבור תקשורת בשכבת הרשת, כתובת broadcast תהיה כתובת IP ואילו עבור שכבת קישור הנתונים תהיה זו כתובת MAC.

## סקירה כללית
בתקשורת נתונים, רחב-נתיב מתייחס להעברת נתונים ממקור יחיד לכלל האלמנטים הקיימים, ללא יכולת להפריד בין האלמנטים. בהתאם לכך, מהווה רחב-נתיב שיטת התקשורת האינטנסיבית ביותר, שכן היא דורשת את מעורבות כלל האלמנטים ברשת. פרוטוקולים נפוצים המשתמשים בשירות הרחב-נתיב הם ARP - פרוטקול אשר פונה אל כלל האלמנטים ברשת בו זמנית ומבקש לזהות את המשתמש אשר פנה אליו באמצעות כתובת ה-IP, על ידי כתובת ה-MAC. וכן DHCP - פרוטקול חלוקת כתובת IP למשתמשים ברשת. עיקר השימוש ברב-נתיב הוא ברשת מקומית, המהווה מתחם שידור מוגבל אשר לרוב נתחם על ידי נתב שלא מעביר את ההודעה הלאה אל מחוץ לתחומי הרשת המקומית.

בכתובת IPv6 אשר צפויים להחליף את IPv4 לא יהיה ניתן להשתמש בשירותיו של הרחב-נתיב, זאת בשביל למנוע את ההפרעה שיוצר לכלל האלמנטים ברשת, בעוד פעמים והמידע שבו רלוונטי לאלמנט בודד. כיום, בכתובות IPv4, הכתובת המשמשת את הרב-נתיב היא: 255.255.255.255 ואילו בכתובות MAC היא: FF:FF:FF:FF:FF:FF.

ניצול לרעה נפוץ של הרחב-נתיב קיים בהתקפת מניעת שירות, כאשר התוקף שולח לכלל האלמנטים ברשת פינג בשיטת רחב-נתב בשם הקורבן וכתוצאה מכך מוצף הקורבן בתגובות מכלל האלמנטים ברשת.

## ראו גם
* שיטות הפצה בתקשורת נתונים

קטגוריה:ניתוב
קטגוריה:תקשורת מחשבים
קורפוס המילואים ה-18 (האימפריה הגרמנית)

**קורפוס המילואים ה-18** (בגרמנית: **XVIII. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-18. כמפקדו הראשון מונה קונו פון שטויבן, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק ב ובקרב הארדנים (1914), ולאחר מכן השתתף במרוץ אל הים. הקורפוס לחם בקרב שמפאן הראשון, ובהמשך בקרב ורדן שבמהלכו ספג הקורפוס אבדות כבידות. בשנת 1917 לחם הקורפוס ברומניה, ולאחר מכן חזר לחזית המערבית. בשנת 1918 לחם הקורפוס במתקפת האביב הגרמנית, ובכלל זה בקרב איפר הרביעי, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס.

## מפקדים
* קונו פון שטויבן (2 באוגוסט 1914–5 ביוני 1917)
* קרל פון ונינגר (5 ביוני 1917–8 בספטמבר 1917)
* לודוויג זיגר (11 בספטמבר 1917–נובמבר 1918)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
18
קורפוס המילואים ה-12 (האימפריה הגרמנית)

**קורפוס המילואים ה-12 (הסקסוני)** (בגרמנית: **XII. (Königlich Sächsisches) Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-12. כמפקדו הראשון מונה הנס פון קירכבך, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השלישית בפיקוד מקס פון האוזן. הקורפוס נטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. במהלך שלוש השנים לאחר מכן השתתף הקורפוס בקרבות בחזית המערבית, ונטל חלק בקרב שמפאן השני, הקרב על הסום, וקרב איפר השלישי. בנובמבר 1916 הוצב הקורפוס באזור אראס וכונה "קבוצת אראס", ובשנת 1917 לחם בקרב אראס. בשנת 1918 הוצב הקורפוס באזור סן-מייל, ולחם עמו בקרב סן-מייל כחלק ממתקפת מאה הימים של בעלות הברית, ועם סיום המלחמה פורק הקורפוס.

## מפקדים
* הנס פון קירכבך (2 באוגוסט 1914–12 בדצמבר 1917)
* הורסט אדלר פון דר פלאניץ (15 בדצמבר 1917–23 ביוני 1918)
* מקס לוטהולד (23 ביוני 1918–23 בינואר 1919)

## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
12